Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: Euroopan parlamentin ja neuvoston direktiivi yhteisön politiikan puitteista torjunta-aineiden kestävän käytön aikaansaamiseksi Komission ehdotusta muuttava EY:n perustamissopimuksen 250 (2) artiklan nojalla /* KOM/2009/0063 lopull. - COD 2006/0132 */





[pic] | EUROOPAN YHTEISÖJEN KOMISSIO | Bryssel 16.2.2009 KOM(2009) 63 lopullinen 2006/0132 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: EUROOPAN PARLAMENTIN JA NEUVOSTON DIREKTIIVI yhteisön politiikan puitteista torjunta-aineiden kestävän käytön aikaansaamiseksi KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2006/0132 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan seuraavasta ehdotuksesta: EUROOPAN PARLAMENTIN JA NEUVOSTON DIREKTIIVI yhteisön politiikan puitteista torjunta-aineiden kestävän käytön aikaansaamiseksi 1. Tausta Menettely Komissio esitti 14. heinäkuuta 2006 Euroopan parlamentille ja neuvostolle ehdotuksen direktiiviksi torjunta-aineiden kestävää käyttöä koskevan yhteisön politiikan puitteista. Direktiivi annetaan EY:n perustamissopimuksen 251 artiklan mukaisella yhteispäätösmenettelyllä. Talous- ja sosiaalikomitea antoi lausuntonsa 14. maaliskuuta 2007. Alueiden komitea antoi lausuntonsa 13. helmikuuta 2007. Euroopan parlamentti vahvisti kantansa ensimmäisessä käsittelyssä 23. lokakuuta 2007. Neuvosto pääsi ehdotuksesta poliittiseen yhteisymmärrykseen 17. joulukuuta 2007 ja vahvisti yhteisen kantansa 19. toukokuuta 2008. Euroopan parlamentti vahvisti kantansa toisessa käsittelyssä 13. tammikuuta 2009. 2. Komission ehdotuksen tavoite Ehdotuksen tavoitteena on korjata nykyisen lainsäädännön puutteet, jotka liittyvät torjunta-aineiden käyttövaiheeseen yhteisön tasolla, ja vahvistaa torjunta-aineiden käytölle yhteiset vähimmäisvaatimukset, jotta voidaan vähentää ihmisten terveydelle ja ympäristölle aiheutuvia riskejä. Ehdotettu direktiivi torjunta-aineiden kestävää käyttöä koskevan yhteisön politiikan puitteista (KOM(2006) 373) sekä ehdotus asetukseksi kasvinsuojeluaineiden markkinoille saattamisesta (KOM(2006) 388 lopullinen) sisältävät suuren osan toimenpiteistä, jotka esitetään torjunta-aineiden kestävän käytön teemakohtaisessa strategiassa (KOM(2006) 372). 3. KOMISSION HUOMIOT 3.1 Yleistä Euroopan parlamentti hyväksyi täysistunnossaan 13. tammikuuta 2009 kompromissipaketin, josta oli sovittu neuvoston kanssa ja jonka tarkoituksena oli päästä direktiivistä sopimukseen toisessa käsittelyssä. Tarkistukset koskevat pääasiassa seuraavia asioita: - riskien ja käytön vähentämistavoitteiden määrittäminen kansallisissa toimintasuunnitelmissa sekä komission velvollisuus laatia kertomuksia, - asukkaiden ja sivullisten suojelun vahvistaminen, - vaatimukset, jotka koskevat torjunta-aineiden jakelua muille kuin ammattikäyttäjille, - järjestelmät tietojen keräämiseksi myrkytystapauksista sellaisten ryhmien keskuudessa, jotka voivat altistua torjunta-aineille säännöllisesti, - lentolevitystä koskevien pyyntöjen käsitteleminen, - torjunta-aineiden käyttö erityisillä alueilla. Komissio hyväksyy kompromissipaketin, koske se on johdonmukainen ehdotuksen yleisen tavoitteen ja yleisten periaatteiden kanssa. 3.2 Muutettu ehdotus Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyn mukaisesti.